KOMISSION ASETUS (EY) N:o 519/1999,
annettu 9 päivänä maaliskuuta 1999,
asetuksen (EY) N:o 293/98 muuttamisesta hedelmä- ja vihannesalan tuottajaorganisaatioiden toimintarahastoihin sekä kuivattujen viinirypäleiden ja kuivattujen viikunoiden varastointitukeen sovellettavien määräytymisperusteiden osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maatalouden euromääräisestä valuuttajärjestelmästä 15 päivänä joulukuuta 1998 annetun neuvoston asetuksen (EY) N:o 2799/98 (1) ja erityisesti sen 3 artiklan 2 kohdan,
sekä katsoo, että
komission asetuksessa (EY) N:o 293/98 (2), sellaisena kuin se on muutettuna asetuksella (EY) N:o 1551/98 (3), vahvistetaan hedelmä- ja vihannesalalla sekä hedelmä- ja vihannesjalostealalla sovellettavat määräytymisperusteet,
neuvoston asetuksen (EY) N:o 2200/96 soveltamista koskevista yksityiskohtaisista säännöistä toimintaohjelmien, toimintarahastojen ja yhteisön taloudellisen tuen osalta 3 päivänä maaliskuuta 1997 annetun komission asetuksen (EY) N:o 411/97 (4), sellaisena kuin se on viimeksi muutettuna asetuksella (EY) N:o 1647/98 (5), liitteen 2 kohdassa vahvistetaan sellaisten yleiskulujen enimmäismäärä, jotka voidaan sisällyttää toimintaohjelmaan; kyseessä on vuosittainen määrä; kyseiseen määrään olisi sovellettava samaa muuntokurssia kuin muihin sen toimintarahaston määriin, johon se liittyy, asetuksen (EY) N:o 2799/98 3 artiklan 2 kohdan mukaisesti ja poiketen maatalouden euromääräisen valuuttajärjestelmän soveltamista koskevista yksityiskohtaisista säännöistä maatalousalalla 22 päivänä joulukuuta 1998 annetun komission asetuksen (EY) N:o 2808/98 (6) 4 artiklan 2 kohdasta,
hedelmä- ja vihannesjalostealan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2201/96 (7), sellaisena kuin se on muutettuna asetuksella (EY) N:o 2199/97 (8), 9 artiklan 4 kohdassa säädetään kuivattujen viinirypäleiden ja kuivattujen viikunoiden varastointituesta; kyseinen tuki myönnetään kullekin tosiasialliselle varastointipäivälle; hallinnon käytäntöön liittyvistä syistä ja asetuksen (EY) N:o 2799/98 3 artiklan 2 kohdan mukaisesti kyseiselle tuelle olisi määriteltävä kuukausittainen määräytymisperuste, ja
tässä asetuksessa säädetyt toimenpiteet ovat hedelmien ja vihannesten sekä hedelmä- ja vihannesjalosteiden yhteisen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 293/98 seuraavasti:
1) Lisätään 2 artiklaan 4 kohta seuraavasti:
"4. Asetuksen (EY) N:o 411/97 liitteen 2 kohdassa vahvistettuun kiinteään määrään sovellettavan muuntokurssin määräytymisperuste on sen vuoden, johon tätä määrää sovelletaan, 1 päivänä tammikuuta voimassa oleva määräytymisperuste."
2) Korvataan 8 artiklan 3 kohta seuraavasti:
"3. Asetuksen (EY) N:o 2201/96 9 artiklan 4 kohdassa tarkoitettuun varastointitukeen sovellettavan muuntokurssin määräytymisperuste on sen kuukauden, jolle tuki myönnetään, 1 päivänä voimassa oleva määräytymisperuste."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä maaliskuuta 1999.